Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: (a továbbiakban: Lt.) módosító 2000. évi XLI. törvényt
Paragraph Index: 939

2. Az Alkotmány 2. § (1) bekezdésében foglalt jogállamiság részét képezõ jogbiztonságot nem sérti az, hogy az Lt. nem határozza meg az önkényesen elfoglalt lakás fogalmát. Minthogy az Sztv. 139/A. §-ában meghatározza az „önkényes beköltözés” tényállását, a szabályozás nem teremt alkalmat az önkényes jogalkalmazásra. A jogbiztonságból nem következik a jogalkotónak olyan kötelezettsége, hogy minden fogalmat minden jogszabályban külön meghatározzon. Ha a jogrendszer valamelyik eleme már tartalmaz egy adott fogalomra vonatkozó meghatározást, akkor az — eltérõ rendelkezés hiányában — más jogszabályok alkalmazása során is érvényesül. Az Sztv. 139/A. §-a ennek megfelelõen mindenkivel szemben érvényesülõ generális szabály, semmiféle olyan következtetés nem vonható le, hogy érvényesülését a jogalkotó korlátozni kívánta volna. Így megalapozatlan az indítványozó azon felvetése, hogy a hiányzó fogalommeghatározás miatt lehetõvé váló önkényes jogalkalmazás „felveti az etnikai alapú hátrányos megkülönböztetés veszélyét is”. Az egyik indítványozó szerint a jogbiztonság sérelmét jelenti, hogy az állam „kellõ alap nélkül […] avatkozik be a magánszféra körébe tartozó viszonyokba”. Az Alkot- 2002/156. szám mánybíróság rámutat: az állam feladata, hogy az állampolgárok jogvitáinak rendezésére megfelelõ jogérvényesítési mechanizmusokat biztosítson. Ezek megteremtése nem jelent a magánviszonyokba való beavatkozást, hiszen az ilyen mechanizmusokat csakis a magánviszonyok alanyai tudják mûködésbe hozni. Az Lt. alapján a jegyzõ — akárcsak a bíróság — kizárólag a lakás tulajdonosának kérelmére jár el, hivatalból ilyen eljárás nem indulhat. Mindkét indítványozó szerint sérti az Ltm. az Alkotmány 70/A. § (1) bekezdését és a 68. § (1) bekezdését, mert diszkriminatív jogalkalmazást eredményez. Az Alkotmánybíróság következetes gyakorlata szerint hátrányos megkülönböztetés akkor áll fenn, ha a szabályozás lényeges eleme tekintetében nem azonos az alanyok elbírálása, jogaik és kötelezettségeik meghatározása [21/1990. (X. 4.) AB határozat, ABH 1990, 73, 78.]. Az Lt. 90/A. §-a minden önkényes lakásfoglalóra egyformán vonatkozik, a jogszabály az önkényes lakásfoglaló — nem önkényes lakásfoglaló csoportképzési szempontot veszi csupán figyelembe. A jogszabályhely szempontjából minden önkényes lakásfoglaló azonos elbírálás alá esik, függetlenül attól, hogy milyen nemzetiségû, avagy kinek a tulajdonában lévõ lakást foglalt el. Az Alkotmánybíróság — mivel hatásköre csak a jogalkotás alkotmányosságának vizsgálatára terjed ki — nem foglalkozott érdemben azon indítványozói felvetéssel, amely a diszkriminatív jogalkalmazási gyakorlat kapcsán állította az Alkotmány 70/A. § (1) bekezdésének sérelmét. A jogalkalmazás során alkalmazott hátrányos megkülönböztetés elleni fellépés — ahogy arra az Alkotmánybíróság

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes